જોકે બાદમાં કુલદીપને વન ડે અને ટી-૨૦માં તક મળી નહીં. ચેમ્પિયન્સ ટ્રોફીમાં પણ તેની પસંદગી થઈ નહીં. વિન્ડીઝ પ્રવાસે ગયેલી ભારતીય ટીમમાં તેને સામેલ કરવામાં આવ્યો. પ્રથમ વન ડે વરસાદને કારણે તે બોલિંગ કરી શક્યો નહીં. બીજી વન ડેમાં કુલદીપે નવ ઓવરમાં ૫૦ રન આપીને ત્રણ વિકેટ ઝડપી. ત્યાર બાદ કેપ્ટન કોહલીએ કુલદીપની ભરપૂર પ્રશંસા કરી. કુલદીપે સાબિત કરી આપ્યું છે કે જ્યારે પણ તેને તક મળશે ત્યારે તે કેપ્ટનને નિરાશ નહીં કરે. નિશ્ચિત રીતે જ હવે ભારતીય ટીમ મેનેજમેન્ટને ૨૦૧૯માં ઈંગ્લેન્ડમાં રમાનારા વર્લ્ડકપ માટે આ ચાઇનામેન બોલરને પોતાની યોજનામાં સામેલ કરી લેવો જોઈએ, કારણ કે તે ટીમ માટે સો ટચનું સોનું છે અને દરેક પરિસ્થિતિમાં બોલને સ્પિન કરી શકે છે.